
ANUNŢ

Muzeul Național al Literaturii Române, cu sediul în Iași, Str. V. Alecsandri nr. 6, organizează concurs în conformitate cu prevederile H.G. nr. 1336/28.10.2022, respectând prevederile Legii nr.141/2025, pentru ocuparea unei funcții contractuale vacante de execuție de muzeograf, studii superioare, grad profesional II, pe perioadă nedeterminată, normă întreagă, cu proba scrisă în data de 16.11.2026, anunț afișat pe site-ul posturi@gov.ro  începând cu data de 26.10.2026.
Postul pentru care se organizează concursul face parte din cadrul structurii Serviciului Comunicare și Relații Publice și este indispensabil bunei organizări și funcționări a Muzeului Național al Literaturii Române Iași.

Condiții de participare: 
Generale:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile <LLNK 12003     0923 2]1   0 45>Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în muncă şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la <LLNK 12019   118 12 202   1 39>art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea <LLNK 12008    76 12 221   0 17>Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Specifice:   
· Studii superioare finalizate cu diplomă de licență;
· Vechime în muncă de minimun 1(un) an;

· Abilități de comunicare cu publicul;

· Să cunoască la nivel de comunicare orală o limbă străină de circulație internațională (engleză, franceză, italiană, spaniolă, germană).
Atribuții și sarcini:

· Contribuie la elaborarea și redactarea materialelor  de promovare a patrimoniului muzeal (comunicate de presă, texte pentru site și rețele sociale, pliante, cataloage de expoziție), asigurând informarea corectă și atractivă a publicului larg,

· Participă la organizarea de evenimente culturale, vernisaje, conferințe de presă și acțiuni educative, facilitând legătura cu mass-media, instituțiile partenere și publicul vizitator în vederea promovării imaginii muzeului,

· Facilitează colaborarea dintre celelate servicii și serviciul de comunicare și relații publice, punând la dispoziția acestuia informații de specialitate, documentare și materiale foto-video necesare elaborării conținutului destinat publicului,

· Se implică activ în realizarea materialelor necesare comunicării legate de Galeria M și la pune integral la dispoziția Serviciului Comunicare și relații publice,

· Însușirea cunoștințelor legate de patrimoniul din expoziția permanentă și expozițiile temporare;

· Completează/întocmește registrul de inventar al bunurilor culturale aflate în gestiune (intrările în evidența muzeului a bunurilor culturale, ieșirile acestora prin transfer);

· Întocmește fișele analitice pentru  bunurile culturale din expoziția permanentă sau din depozitul muzeului;

· Întocmește/actualizează baza de date electronică cu patrimoniul muzeului;

· Realizează/participă, în calitate de colaborator, în echipă, la organizarea  expozițiilor tematice, temporare la sediul MNLR Iași sau itinerante (la locațiile stabilite prin parteneriate);

· Se preocupă de continua sa perfecționare profesională efectuând activitate de documentare în vederea realizării  proiectelor expoziționale/culturale aprobate de conducerea MNLR;

· Colaborează cu conservatorul şi restauratorul la întocmirea documentaţiei privind bunurile culturale ce necesită conservare-restaurare;

· Colaborează cu specialiştii din instituţie, cu toate serviciile  MNLR Iași pentru realizarea obiectivelor planului de activitate;

· Face parte din comisiile de inventariere a patrimoniului și din alte comisii (evaluare, recepție, achiziții etc.), ori de câte ori este solicitat;

· Îndeplinește alte sarcini stabilite de personalul ierarhic superior pentru realizarea în condiții optime a planului expozițional, de proiecte și programe culturale al MNLR Iași

· Program de lucru: marți-duminică, 09:00-17:00 respectându-se prevederile Regulamentului intern cu privire la timpul de muncă al angajatului și legislația în domeniu.
Documente necesare pentru înscriere:

    (1) Pentru înscrierea la concurs candidaţii vor prezenta următoarele documente:

    a) formular de înscriere la concurs, conform modelului prevăzut la anexa nr. 2;

    b) copia actului de identitate sau orice alt document care atestă identitatea, potrivit legii, aflate în termen de valabilitate;

    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

    f) certificat de cazier judiciar sau, după caz, extrasul de pe cazierul judiciar;

    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

    h) certificatul de integritate comportamentală din care să reiasă că nu s-au comis infracţiuni prevăzute la <LLNK 12019   118 12 202   1 39>art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea <LLNK 12008    76 12 221   0 17>Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

    i) curriculum vitae, model comun european.

    (2) Modelul orientativ al adeverinţei menţionate la alin. (1) lit. e) este prevăzut în anexa nr. 3.

    (3)  Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

    (4)  Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

    (5)  Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei practice.
    (6)  În funcţie de decizia conducătorului autorităţii sau instituţiei publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34 din H.G. nr. 1336/28.10.2022.

    (7)  În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare. 

    (8)  Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.

    (9)  Nerespectarea prevederilor alin. (6) şi (8), după caz, conduce la respingerea candidatului.

    (10)  Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 din H.G. nr. 1336/28.10.2022, propunerea sa privind instrumentele necesare pentru asigurarea accesibilităţii probelor de concurs.

Bibliografia:

· Legea nr. 311 din 3 iulie 2003 a muzeelor și colecțiilor publice (republicată și actualizată);
· Hotărârea nr. 1546 din 18 decembrie 2003 pentru aprobarea Normelor de conservare și restaurare a bunurilor culturale mobile clasate, actualizată;

· Legea nr. 182/2000 privind protejarea patrimoniului cultural naţional mobil (republicată și actualizată);
· Alexandra Zbuchea, Marketing muzeal pentru nonmarketeri, Capitolul 3 - Expozițiile muzeului, Capitolul 6 - Comunicarea cu publicul.
Tematică:
· comunicare cu publicurile muzeului

· muzeul și funcțiile sale

· ocrotirea patrimoniului mobil în România
Concursul pentru ocuparea unui post vacant constă în următoarele etape: 

    
a) selecţia documentelor depuse de candidați;

    
b) proba scrisă; 
  
c) interviul. 
Probele de concurs se vor susține la sediul Muzeului Național al Literaturii Române Iași, din Municipiul Iași, Str. V. Alecsandri nr. 6 (Casa Muzeelor).
Modalitatea de desfășurare a concursului:
· Documentele se vor depune până la data de 06.11.2026, ora 15.00 (inclusiv), la Compartimentul Resurse-Umane din cadrul Muzeului Național al Literaturii Române Iași, Str. V. Alecsandri, nr. 6
· Selecția documentelor de concurs se va face în data de 10.11.2026.
· Rezultatul selecției documentelor se va afișa în data de 11.11.2026, ora 15.00, la sediul și pe site-ul Muzeului Național al Literaturii Române Iași.
· Termenul de depunere a contestațiilor pentru proba de selecție a documentelor depuse este de cel mult o zi lucrătoare de la data afișării rezultatului selecției lor.
· Proba scrisă a concursului se va susține în data de 16.11.2026, ora 11.00, la sediul Muzeului Național al Literaturii Române Iași, Str. V. Alecsandri nr. 6 (Casa Muzeelor).
· Rezultatul la proba scrisă se va afișa în data de 17.11.2026, ora 15.00, la sediul și pe site-ul Muzeului Național al Literaturii Române Iași.
· Contestațiile la proba scrisă se depun la sediul Muzeului Național al Literaturii Române Iași, Str. V. Alecsandri, nr. 6, județul Iași, în termen de o zi lucrătoare de la data afișării rezultatelor la proba scrisă. 
· Interviul concursului pentru candidații admiși la proba scrisă se va susține în data de 20.11.2026, ora 11.00, la sediul Muzeului Național al Literaturii Române Iași, Str. V. Alecsandri nr. 6 (Casa Muzeelor).
· Rezultatul la interviu se va afișa în data de 23.11.2026, ora 15.00, la sediul și pe site-ul Muzeului Național al Literaturii Române Iași.
· Contestațiile la interviu se depun la sediul Muzeului Național al Literaturii Române Iași în termen de o zi lucrătoare de la data afișării rezultatelor la interviu.
· Rezultatele finale ale concursului de ocupare a unui post de muzeograf, studii superioare, grad profesional II, se vor afișa în data de 26.11.2026, ora 15.00, la sediul și pe site-ul Muzeului Național al Literaturii Române Iași.
  Informații suplimentare cu privire la desfășurarea concursului pentru ocuparea postului de muzeograf, studii superioare, grad profesional II se pot obține de pe pagina de internet https://www.muzeulliteraturiiiasi.ro/concursuri/  sau la sediul Muzeului Național al Literaturii Române Iași, str. V. Alecsandri nr. 6, la Compartimentul de Resurse Umane sau la tel. 0745 631 387, la persoana care asigură secretariatul comisiei de concurs și la adresa de email: resurse.umane.mnlri@gmail.com. 
Primirea documentelor pentru concurs se va face de luni până vineri numai în intervalul orar 12.00 – 15.00.

